Margaret Woodrow Wilson
Margaret Woodrow Wilson (16. april 1886 – 12. februar 1944) bila je kćer američkog predsjednika Woodrowa Wilsona i njegove prve supruge Ellen Axson Wilson, odnosno de facto Prva dama SAD od 1914. do 1915. godine.

Rodila se kao najstarija kćer Wilsonovih. Iako su Wilsonovi živjeli na Sjeveru, majka ju je namjerno rodila na Jugu, ne želeći da joj dijete bude "Yankee". Margaret se bavila pjevanjem. Nakon što je majka 1914. godine umrla za vrijeme očevog predsjedničkog mandata, preuzela je dužnost domaćice u Bijeloj kući i vodila je sve do očevog vjenčanja za Edith Bolling Galt.

Pred kraj života se počela zanimati za hinduizam te je 1940. godine otputovala u Pondicherry u tadašnjoj Francuskoj Indiji gdje se priključila ašramu Sri Aurobinda i tamo provela ostatak života. Mitografu Josephu Campbellu je pomogla da 1942. prevede niz hinduističkih tekstova na engleski jezik.

Vanjske veze 

 Woodrow Wilson's Letters to his Darling Daughter from the Shapell Manuscript Foundation
 

Prve dame SAD
Američke pjevačice
Američki prevodioci
Hinduizam